**Almen Bibic** (s. 29. maaliskuuta 1993 Örnsköldsvik, Ruotsi) on ruotsalainen entinen jääkiekkopuolustaja. Hän pelasi urallaan SHL-liigaa Leksands IF:ssä, Rögle BK:ssa ja Linköping HC:ssä yhteensä 163 runkosarjaottelua tehopistein 8+15=23 ja keräten 182 jäähyminuuttia sekä seitsemän playoff-ottelua tehden yhden syöttöpisteen. Bibic oli nostamassa HockeyAllsvenskanista SHL:ään sekä Leksandia keväällä 2013 että Rögleä keväällä 2015. Hän kuului Röglen kapteenistoon kaudella 2015–2016. Bibicin pelaajaura päättyi aivotärähdysten vuoksi kauteen 2018–2019. Hän vahvisti pelaajauransa lopettamisen vain 27-vuotiaana heinäkuussa 2020.

Ura
---

Bibicin perhe muutti Serbiasta, silloisesta Jugoslavian sosialistisessa liittotasavallasta pakolaisina Ruotsin Rättvikiin edellisenä vuotena ennen hänen syntymäänsä Jugoslavian hajoamissotien seurauksena. Bibicin kasvattajaseura on Leksands IF. Hän voitti seurassa kauden 2008–2009 päätteeksi U16 SM:n pronssia. Kaudella 2011–2012 Bibic jakoi Leksandin J20-junioreiden sisäisen tehotilaston voiton Erik de la Rosen kanssa lukemalla +10. Hän sijoittui myös 127 minuutillaan koko J20 SuperElitin jäähypörssissä viidenneksi. Kaudella 2012–2013 Bibic toimi joukkueen kapteenina. Hän debytoi kauden aikana myös Leksandin miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Bibic pelasi yhden runkosarjaottelun. Hän pelasi myös neljä Kvalserien-ottelua tehden yhden syöttöpisteen. Leksandin kausi päättyi sarjanousuun SHL:ään.

Helmikuussa 2013 Bibic teki Leksandin kanssa kaksivuotisen ammattilaissopimuksen, kun myös hänen isoveljensä Alen teki seuran kanssa kaksivuotisen jatkosopimuksen. Almen teki SHL-debyyttinsä kauden 2013–2014 avauskierroksella 14. syyskuuta 2013 Brynäs IF:ää vastaan. Hän sai ottelussa jääaikaa 2.23 minuuttia. Bibic pelasi alkukaudella SHL:ssä 11 runkosarjaottelua tehden yhden syöttöpisteen, kunnes lokakuussa Leksand lainasi hänet Allsvenskan-joukkue Rögle BK:hon, jossa Bibic pelasi kauden loppuun. Loppukaudella Leksand lainasi joukkueeseen myös hänen veljensä Alenin. Huhtikuussa 2014 veljekset tekivät Röglen kanssa vuoden mittaiset jatkosopimukset. Joukkueen kausi 2014–2015 päättyi sarjanousuun SHL:ään. Huhtikuussa 2015 veljekset tekivät Röglen kanssa taas vuoden mittaiset jatkosopimukset.

Kaudella 2015–2016 Bibic nousi Röglen varakapteeniksi. Hänen ensimmäinen kokonainen SHL-kautensa toi 45 runkosarjaottelussa myös hänen liigan yhden kauden piste-ennätyksen tehoilla 2+8=10. Bibic teki molemmat SHL-uransa avausmaalit 30. lokakuuta 2015 Örebro HK:ta vastaan. Hän viimeisteli toisella osumallaan vastustajan tyhjään maaliin Röglelle 6–3-loppulukemat. Bibic sai ottelussa myös yhden syöttöpisteen oltuaan kakkossyöttäjänä Jesper Jensenin tekemään maaliin. Hän keräsi ottelusta teholukeman +5. Bibic valittiin ottelun ykköstähdeksi. 10. joulukuuta 2015 vierasottelussa Luleå HF:ää hän taklasi vastustajajoukkueen Victor Ekarvia päähän. Ekarv loukkaantui tilanteessa ja hänet vietiin sairaalaan lisätutkimuksiin aivotärähdyksen oireiden vuoksi. Bibicille tuomittiin tilanteesta 5+20-minuutin ottelurangaistus. Hänet asetettiin viiden ottelun mittaiseen pelikieltoon. Koska Bibic oli saanut vastaavanlaisesta tilaneesta jo aiemmin syksyllä varoituksen, hänen pelikieltoon ankaroitettiin kahdella ottelulla, mutta tuomio muutettiin kuitenkin 12 000 kruunun sakoiksi. Maaliskuussa hän ja veli Alen tekivät Röglen kanssa jälleen vuoden mittaiset jatkosopimukset.

Marraskuussa 2016 Bibic joutui leikkaushoitoa vaatineen vamman vuoksi kahdeksi viikoksi sivuun. 6. joulukuuta 2016 ottelussa Leksands IF:ää vastaan hän taklasi ensin Sondre Oldenia keskialueella päähän. Bibicille tuomittiin tilanteesta 5+20-minuutin ottelurangaistus. Hänet asetettiin kolmen ottelun pelikieltoon kuitenkin samassa ottelussa tapahtuneesta taklauksesta Nichlas Torpiin, joka loukkaantui tilanteessa. Torpille määrättiin myös 13 000 kruunun sakko. Hän kertoi Röglen kotisivuille antamassaan haastattelussa kokeneensa, että SHL:n kurinpitolautakunta antaa erityiskohtelua Bibicille ja hänen veljelleen Alenille heidän serbialaistaustansa vuoksi. Pian kurinpitopäätöksen jälkeen myös Ruotsin jääkiekkoliiton erotuomari Mikael Arnberg lähetti hänelle Facebook-viestin, jossa Arnberg haukkui Bibiciä mm. "vitun pizzaleipuriksi" (ruots. *"djävla pizzapagare"*) ja "vitun nartuksi" (ruots. *"jävla kärring"*). Bibic julkaisi viestin omalla Twitter-tilillään. Arnberg erotettiin tuomarin toimesta. Hän pyysi viestiään myöhemmin julkisesti anteeksi *Hockeysverige* -sivustolle antamassaan haastattelussa. Samassa kuussa Bibicin veljekset tekivät Röglen kanssa kaksivuotiset jatkosopimukset.

Kesken kauden 2017–2018, joulukuussa 2017 Bibic siirtyi Röglestä loppukauden kattavalla sopimuksella toiseen SHL-joukkueeseen, Linköping HC:hen. Huhtikuussa 2018 hän teki seuran kanssa kaksivuotisen jatkosopimuksen. Kaudella 2018–2019 Bibic kärsi kahdesta aivotärähdyksestä. Ensin hän joutui sivuun lokakuussa 2018, kun Bibic loukkaantui Timrå IK:n Patrik Blombergin vastataklauksen voimasta. Kuntouduttuaan marraskuussa Bibic sai aivotärähdysen uudestaan viidennessä paluuottelussaan, kun Frölunda HC:n Ryan Lasch taklasi häntä avojäällä. Bibic oli lokakuun ja tammikuun 2019 välillä sivussa kaikkiaan 25 ottelusta. Hän pelasi aivotärähdyksen oireiden vuoksi seitsemästä runkosarjan viimeisestä pelistä vain kahdessa. Bibic ei pelannut oireidensa vuoksi enää otteluakaan kaudella 2019–2020. Heinäkuussa 2020 hän ilmoitti omalla Instagram-tilillään lopettavansa pelaajauransa ja kertoi siirtyvänsä Röglen J18-junioreiden apuvalmentajaksi.

Muuta
-----

Bibicin isoveli Alen pelaa SM-liigajoukkue Turun Palloseurassa. Veljekset pelasivat joukkuetovereina Leksands IF:ssä ja Rögle BK:ssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Leksands IF | Allsvenskan | 1 | 0 | 0 | 0 | 0 | – | – | – | – | – |
| 2013–2014 | Leksands IF | SHL | 11 | 0 | 1 | 1 | 10 | – | – | – | – | – |
|  | Rögle BK | Allsvenskan | 35 | 0 | 2 | 2 | 70 | – | – | – | – | – |
| 2014–2015 | Rögle BK | Allsvenskan | 52 | 0 | 6 | 6 | 42 | – | – | – | – | – |
| 2015–2016 | Rögle BK | SHL | 45 | 2 | 8 | 10 | 61 | – | – | – | – | – |
| 2016–2017 | Rögle BK | SHL | 43 | 2 | 0 | 2 | 69 | – | – | – | – | – |
| 2017–2018 | Rögle BK | SHL | 18 | 0 | 1 | 1 | 20 | – | – | – | – | – |
|  | Linköping HC | SHL | 24 | 3 | 3 | 6 | 14 | 7 | 0 | 1 | 1 | 4 |
| 2018–2019 | Linköping HC | SHL | 22 | 1 | 2 | 3 | 18 | – | – | – | – | – |
| 5 kautta | yhteensä | SHL | 163 | 8 | 15 | 23 | 182 | 7 | 0 | 1 | 1 | 4 |
| 3 kautta | yhteensä | Allsvenskan | 88 | 0 | 8 | 8 | 112 | – | – | – | – | – |

Lähteet
-------

* Almen Bibic The Internet Hockey Databasessa (englanniksi)
* Almen Bibic Eurohockey-sivustolla (englanniksi)
* Almen Bibic *Elite Prospects*. Everysport Media Group AB.  (englanniksi)

### Viitteet

1. 1 2 3  Almen Bibic *Elite Prospects*. Everysport Media Group AB.  (englanniksi)
2. 1 2  Bodin, Uffe: "Knoppen fixar inte en till match på elitnivå" *Hockeysverige.se*.  22.7.2020. NewsMe. Viitattu 23.7.2020. (ruotsiksi)
3. ↑  Nyström, Magnus: "Det var sjukt många som var emot oss då" *expressen.se*.  26.12.2016. ÄNGELHOLM:  AB Kvällstidningen Expressen. Viitattu 21.7.2020. (ruotsiksi)
4. ↑  Karlsson, Måns: "Hade det partiet styrt hade vi inte bott i Sverige i dag" *Hockeysverige.se*.  5.9.2018. NewsMe. Viitattu 21.7.2020. (ruotsiksi)
5. ↑  Elite Prospects - Leksands IF J20 *eliteprospects.com*. Everysport Media Group. Viitattu 21.7.2020. (englanniksi)
6. ↑  Elite Prospects - SuperElit Stats 2011-2012 *eliteprospects.com*. Everysport Media Group. Viitattu 21.7.2020. (englanniksi)
7. ↑  Bröderna Bibic klara för två år *leksandsif.se*.  27.2.2013. Leksands IF Ishockey AB. Viitattu 21.7.2020. (ruotsiksi)
8. ↑  Almen Bibic *SHL.se*. SHL AB. Viitattu 21.7.2020. (ruotsiksi)
9. ↑  Leksand lånar ut back till Rögle *aftonbladet.se*.  18.10.2013. Aftonbladet Hierta AB. Viitattu 21.7.2020. (ruotsiksi)
10. ↑  Jonsson, Fredrik: Bröderna Bibic följer med Rögle upp i SHL *expressen.se*.  17.4.2015. AB Kvällstidningen Expressen. Viitattu 21.7.2020. (ruotsiksi)
11. ↑  Almen Bibic *SHL.se*. SHL AB. Viitattu 21.7.2020. (ruotsiksi)
12. ↑  Feldin, Hans: Supervändning i Rögles sköna seger *SHL.se*.  30.10.2015. SHL AB. Viitattu 21.7.2020. (ruotsiksi)
13. ↑  Feldin, Hans: Almen Bibic fick sju matchers avstängning efter tacklingen mot Victor Ekarv *dalademokraten.se*.  16.12.2015. MittMedia Förvaltnings AB. Viitattu 21.7.2020. (ruotsiksi)
14. ↑  Mauritzson, Lasse: Trio förlänger med Rögle *roglebk.se*.  8.3.2016. Rögle Marknads AB. Viitattu 21.7.2020. (ruotsiksi)
15. ↑  Mauritzson, Lasse: Spelsugen Almen tillbaka mot Växjö *roglebk.se*.  30.11.2016. Rögle Marknads AB. Viitattu 21.7.2020. (ruotsiksi)
16. ↑  Pettersson, Robert: Bibic har fått sitt straff *Hockeysverige.se*.  7.12.2016. NewsMe. Viitattu 21.7.2020. (ruotsiksi)
17. ↑  Mauritzson, Lasse: Almen i centrum dagen efter också *roglebk.se*.  7.12.2016. Rögle Marknads AB. Viitattu 21.7.2020. (ruotsiksi)
18. ↑  Rönnkvist, Ronnie: Nätmobbade Almen Bibic – nu talar domaren ut: "Det brann bara till i huvudet" *Hockeysverige.se*.  9.12.2016. NewsMe. Viitattu 21.7.2020. (ruotsiksi)
19. ↑  Mauritzson, Lasse: Bröderna Bibic förlänger med Rögle *roglebk.se*.  14.12.2016. Rögle Marknads AB. Viitattu 21.7.2020. (ruotsiksi)
20. ↑  Pettersson, Gustaf: Almen Bibic klar för Cluben! *lhc.eu*.  9.12.2017. Linköping Hockey Club AB. Viitattu 21.7.2020. (ruotsiksi)
21. ↑  Pettersson, Gustaf: Almen Bibic: "Är här för att vilja bli bättre varje dag" *lhc.eu*.  4.4.2018. Linköping Hockey Club AB. Viitattu 21.7.2020. (ruotsiksi)
22. ↑  Leppänen, Marko: SHL-pelaaja lähetti loukkaantuneelle "turhan" pahoitteluviestin: "Hän ei tehnyt mitään väärää" *MTVuutiset.fi*.  12.10.2018. MTV Oy. Viitattu 21.7.2020.
23. ↑  Pettersson, Gustaf: Almen Bibic gör comeback! *lhc.eu*.  29.1.2019. Linköping Hockey Club AB. Viitattu 21.7.2020. (ruotsiksi)
24. ↑  Almen Bibic *SHL.se*. SHL AB. Viitattu 21.7.2020. (ruotsiksi)
25. ↑  Skoglund, Henrik: Tuffingen tvingas till fortsatt vila: "Det enda jag har att säga om mitt läge för tillfället" *Hockeysverige.se*.  31.7.2019. NewsMe. Viitattu 21.7.2020. (ruotsiksi)
26. ↑  Alen Bibic *Elite Prospects*. Everysport Media Group AB.  (englanniksi)